b'\n_START_ARTICLE_\nPaula Prentiss\n_START_PARAGRAPH_\nPaula Prentiss (s. 4. maaliskuuta 1938) on yhdysvaltalainen n\xc3\xa4yttelij\xc3\xa4. H\xc3\xa4nell\xc3\xa4 on ollut rooleja muiden muassa elokuvissa Miss\xc3\xa4 pojat, siell\xc3\xa4 tyt\xc3\xb6t (1960), Ansa \xe2\x80\x93 Parallax View (1974) ja Stepfordin naiset (1975). 1960-luvun alussa h\xc3\xa4net tunnettiin Jim Huttonin vastan\xc3\xa4yttelij\xc3\xa4n\xc3\xa4._NEWLINE_Tuleva n\xc3\xa4yttelij\xc3\xa4 syntyi Paula Ragusa -nimisen\xc3\xa4 sisilialaisille vanhemmille San Antoniossa, Texasissa. Vuonna 1968 h\xc3\xa4n oli ehdolla Emmy-palkinnon saajaksi roolistaan televisiosarjassa He & She. _NEWLINE_Prentiss on ollut vuodesta 1961 naimisissa n\xc3\xa4yttelij\xc3\xa4-ohjaaja Richard Benjaminin kanssa, ja h\xc3\xa4nell\xc3\xa4 on kaksi lasta. My\xc3\xb6s h\xc3\xa4nen sisarensa Ann Prentiss on luonut uran n\xc3\xa4yttelij\xc3\xa4n\xc3\xa4.'